Butare
Store norske leksikon,Geografi,Verdens geografi,Afrika,Rwandas geografi
Butare er by i det sørlige Rwanda, rundt 130 kilometer fra hovedstaden Kigali, 1768 meter over havet. Byen kjennetegnes av et behagelig tropisk klima, og har 89 600 innbyggere (2015).
Butare er hovedstad i Huye-distriktet og et viktig utdanningssenter i Rwanda. Byen er sete for landets største universitet, Universitet i Rwanda, og flere andre viktige forsknings- og utdanningsinstitusjoner. Rwandas nasjonalmuseum, Det etnografiske museum, ligger i Butare og ble grunnlagt i 1989. Butare var tidligere Rwandas største og viktigste by, men tapte denne posisjonen da Kigali ble valgt som hovedstad ved løsrivelsen fra Belgia i 1962. Les mer i Store norske leksikon Rwandas geografi Rwanda Kigali